Růžena Dostálová

Prof. PhDr. Růžena Dostálová CSc. (* 22. apríl 1924, Bratislava† 18. august 2014, Praha) bola česká filologička, historička, papyrologička, byzantologička a neogrecistka. Jej hlavným zameraním bola neskorá antika, najmä helenistický román a epické diela tejto doby, ale venovala sa aj obdobiu byzantskej literatúry a novogréckej literatúry. Prekladala texty zo všetkých troch období vývoja gréckeho jazyka.

 Život 
Narodila sa v roku 1924 v Bratislave do rodiny dôstojníka československej armády. Mala aj slovenský pôvod. Od roku 1935 bývala spolu s rodinou v Prahe. Študovala na Akademickom gymnáziu v Prahe a následne v rokoch 1945 až 1950 odbor klasická filológia a novogréčtina na Filozofickej fakulte Univerzity Karlovej. V roku 1953 získala titul doktorky filozofie, pričom témou jej doktorandskej práce bol Řecký román o Ninovi na papyrových zlomcích.

Po štúdiách takmer celý život pracovala pre Československú akadémiu vied, kde v roku 1959 získala hodnosť CSc. V rokoch 19531985 pôsobila ako šéfredaktorka časopisu Folia philologicaListy filologické, kde publikovala aj svoje prvé práce.

Pravidelne publikovala aj v časopise Byzantinoslavica. V roku 1989 sa stala členkou redakčnej rady tohto časopisu a po smrti byzantologičky Bohumily Zástěrovej v roku 1987 aj predsedníčkou Československého (a Českého) národného komitétu byzantistiky (19881991).

V roku 1991 bola vymenovaná za docentku v odbore byzantská a novogrécka filológia a v roku 1996 sa stala profesorkou klasickej filológie. Vyučovala na FF UK a FF Masarykovej Univerzity, v roku 1996 prednášala aj na FF Univerzity Komenského v Bratislave.

Bola členkou mnohých akademických spoločností vrátane Českého národního komitétu balkanistov. Zakladala Českú společnost novořeckých studií (1997).

V roku 2004 získala zlatú medailu Spoločnosti literárnych prekladateľov v Aténach a pri príležitosti 85. výročia založenia Evanjelickej teologickej fakulty aj Medailu Univerzity Karlovej v Prahe. V roku 2010 jej grécky prezident Karolos Papulias udelil za celoživotnú prácu Zlatý kríž Radu fénixa. V roku 2011 získala Medailu Učenej společnosti České republiky.

Zomrela 18. augusta 2014 vo veku 90 rokov.

 Dielo 
Napísala vyše sto odborných štúdií o helenistickej a byzantskej literatúre. Publikovala i pedagogické texty a učebnice. Podieľala sa na tvorbe viacerých encyklopédií: Lexikon der Byzantinistik, Slovník biblických obrazů a symbolů, Encyklopedie antiky, Slovník řeckých spisovatelů, Novořecko-český slovník či Česko-novořecký slovník.

 Knižné diela 
 ; 2. vyd.: Praha : Vyšehrad, 2003. 413 s. ISBN 80-7021-409-0.
  (slov. „Grécky román a papyrusy“)



 ; 3. vyd.: Praha : Set out, 2008. 498 s. ISBN 978-80-86277-65-3.

  (dotlač, 2008: ).


 Vybrané preklady 
Inšpirované zoznamom v: 










 Referencie 

 Externé odkazy 
 Bibliografie Růženy Dostálové

Kategória:Absolventi Filozofickej fakulty Karlovej univerzity
Kategória:Osobnosti z Bratislavy
Kategória:České osobnosti slovenského pôvodu
Kategória:Českí filológovia
Kategória:Českí literárni historici
Kategória:Českí prekladatelia
Kategória:Českí vedeckí spisovatelia
Kategória:Vyučujúci na Filozofickej fakulte Karlovej univerzity
Kategória:Vyučujúci na Filozofickej fakulte Masarykovej univerzity v Brne
Kategória:Vyučujúci na Filozofickej fakulte Univerzity Komenského v Bratislave
Kategória:Českí byzantológovia